Leipziger Allerlei

Leipziger Allerlei, fritt oversatt blanding fra Leipzig, er en grønnsakrett fra Leipzig i Sachsen, men finnes på spisekart over hele Tyskland. Opprinnelig dreier det seg om husmannskost. Den serveres som forrett, mellomrett eller som selvstendig kveldsrett. Retten nevnes i skriftlige kilder tilbake til 1745. 

Den består av aspargestopper, grønne erter, gulrøtter, blomkålbuketter, nepe og sjampignoner. Grønnsaker og sopp er kokt og tilsatt smør, sukker, salt og pepper. Grønnsakene er anretta på fat og overhelt med en lys saus av aspargesvannet. Til grønnsakene serveres kreps som er kokt i bokkøl og vann med salt og kajennepepper. 

 Referanser 

Kategori:Tysk mat
Kategori:Leipzig